Deba Ap Kontinye pami Manm Kongrè Ameriken an sou Estrateji Militè Lèzetazini nan Afganistan
Divès depite ak senatè di li lè pou Prezidan Barack Obama bay detay klè sou estrateji sa a.  
Fòs entènasyonalLèzetazini ap dirije nan Afganistan an fè konnen atak ki dewoule nan pati sidak lès peyi a koze lanmò 4 sòlda ameriken. Daprè yon deklarasyon fòs l'ONTANan fè parèt, yon bonm ki eksploze jodi lendi a nan pati lès Afganistan touyeyon sòlda ameriken, tandiske yon lòt eskplozyon ki te fèt yè dimanch la nanpati sid la, te koze lanmò 2 lot militè. 4èm sòlda a tonbe anba bal militan,toujou nan zòn sid peyi a. Pandansetangwo deba ap fèt nan klas politik la o Zetazini sou avni misyon lame amerikèn apdirije nan nasyon azyatik la --deba ki montre gen gwo divizyon nan sektè konsèneyo, sitou nan mitan depite yo ak senatè yo. Alòske nouvèl yo fè konnen prezidanBarack Obama kapab anonse yon desizyon sou dosye a anvan lontan, Kongrè a apmete presyon pou administrasyon an pou l montre ki kote li kanpe sou afè a. LamarAlexander se yon senatè repibliken Eta Tennessee. Li pale nan pwogram Fox NewsSunday yè dimanch la pou l di—nap site: "Prezidan Obamata dwe montre lap prese ak dosye sa a, e li ta fèt pou vini nan Kongrè a pou l dinou egzakteman sa li gen entansyon fè." Sepandan Prezidan Obama pa vleyon strateji ki pa prevwa kijan Lèzetazuni pral sòti nan kriz la. Senatè KitBond –yon republiken Eta Missouri-- pa ezite kritike konpòtman sa a. MisyeBond fè konnen –nap site tou: "Si nou vini ak yon estrateji konsa, sa tap di sòldayo gouvènman an pa fin sèten lap soutni misyon an; men tou sa tap di pèp afghanan Lèzetazini pa gen volonte pou l rete nan peyi yo a. Nou fèt pou n chacheantre nan konfyans pèp afgan an." Kesyon analis yo ap poze se kesyon ki mandeeske Prezidan Obama ap aksepte pwopozisyon kòmandan fòs etranje yo nan Afganistan,Jeneral Stanley McChrystal, ki mande pou Lèzetazini voyeplizye dizèn milye lòt sòlda nan peyi sa a? Pozisyon senatè Arlen Specter, yonDemokrat Eta Pennsilvani: "Mwen pa kweLèzetazini dwe voye plis sòlda nan Afganistan, amwenske se yon bagay kiendispansab pou lagè kont al-Kayda a. Si se endispansab, nou fèt pou n fèt toutsa k nesesè, paske al-Kayda sòti pou elimine nou nèt. Si yo kapab òganize yomenm jan yo fè sa nan Yemèn, nan Somali, ak lòt kote, alòs, pouki pou n albatay nan Afganistan kote pèsonn etranje pa ranpòte laviktwa depi dè milyedane?" Kesyon senatè Arlen Specter. Sondaj montre apui piblikameriken an pou lagè a nan Afganistan pa sispann bese.